તમિળ નાડુના અસામાન્ય કહેવાય એવા ઈન્નોવેટર ગ્રામ ઉદ્યોગ સાહસિક અરુણાચલમ મુરુગનંથમના જીવનની કેટલીક ઘટના પર આધારિત પૅડ મૅન એક ઈન્સ્પાયરિંગ ફિલ્મ છે. ગ્રામવિસ્તારની મહિલાને પરવડે એવાં કિફાયતી સૅનિટરી પૅડ્સ બનાવવવાનું મશીન વિકસાવનારા અરુણાચલમના જીવનની ‘કેટલીક ઘટના’ લખવાનું કારણ એ છે કે આ કંઈ એમના વિશેની ડૉક્યૂમેન્ટરી ફિલ્મ નથી. એવી ફિલ્મ જોવામાં રસ હોય તો ગૂગલમાં ટાઈપ કરજોઃ MenstrualMan એટલે રિઝલ્ટ આવશે અમીત વીરમણિની આ જ શીર્ષકવાળી અરુણાચલમ મુરુગનંથમ વિશેની ડૉક્યુમેન્ટરી. સિવાય, બે વર્ષ પહેલાં ‘ફુલ્લુ’ નામની આજ વિષય પર ફિલ્મ આવી ને કશીયે હો-હા વગર થિયેટરમાંથી ઊતરી ગઈ.